
Grozījumi Ministru kabineta 2011. gada 17. maija noteikumos Nr. 378 "Zāļu reklamēšanas kārtība un kārtība, kādā zāļu ražotājs ir tiesīgs nodot ārstiem bezmaksas zāļu paraugus"
Izdoti saskaņā ar Farmācijas likuma 5.panta 5.punktu un 56.pantu
un Reklāmas likuma 7.panta otro daļu
· Izdarīt Ministru kabineta 2011. gada 17. maija noteikumos Nr. 378 "Zāļu reklamēšanas kārtība un kārtība, kādā zāļu ražotājs ir tiesīgs nodot ārstiem bezmaksas zāļu paraugus" (Latvijas Vēstnesis, 2011, 78. nr.; 2012, 57. nr.; 2014, 236. nr.; 2018, 101. nr.; 2021, 171. nr.) šādus grozījumus:
· 1. Izteikt 19.1. apakšpunktu šādā redakcijā:
· "19.1. būtiskāko informāciju, kas atbilst zāļu aprakstam, un pievieno kvadrātkodu vai saiti uz tīmekļvietni, kur pieejama zāļu apraksta pilna elektroniskā versija;".
· 2. Izteikt 27.3. apakšpunktu šādā redakcijā:
· "27.3. katram zāļu bezmaksas paraugam pievienota zāļu apraksta kopija vai kvadrātkods, vai saite uz tīmekļvietni, kur pieejama zāļu apraksta pilna elektroniskā versija;".
· 3. Izteikt 31. punktu šādā redakcijā:
· "31. Reklamējot zāles speciālistam, medicīniskais pārstāvis izsniedz arī reklamējamo zāļu aprakstu vai norāda kvadrātkodu vai saiti uz tīmekļvietni, kur pieejama reklamējamo zāļu apraksta pilna elektroniskā versija."

